NTNU AMOS

Centre for Autonomous Marine Operations and Systems (NTNU AMOS)Senterets offisielle navn er engelsk. (på norsk: senter for autonome marine operasjoner og systemer) er et senter for fremragende forskning lokalisert ved Marinteknisk Senter på Tyholt i Trondheim. 

Senteret ble utnevnt som et senter for fremragende forskning av Norges forskningsråd og NTNU i 2013.

NTNU AMOS driver grunnleggende forskning innenfor marin hydrodynamikk og konstruksjoner, guidance- og navigasjonssystemer, reguleringssystemer og optimalisering.

Professor Asgeir J. Sørensen er senterets direktør.

 Senterets målsetting 
Målsettingen til senteret er å bidra til banebrytende fremskritt innen intelligente reguleringssystemer som i økende grad er autonome. Eksempler er: 
 Bruk av integrerte teknologiplattformer bestående av skip, autonome ubemannede fly, autonome undervannsfarkoster for kartlegging og overvåkning av kystområder, marint miljø og installasjoner til havs
 Fjernstyrte og autonome under vannsroboter for inspeksjon, installasjon og intervensjon av olje og gass installasjoner
 Smartere, sikrere og grønnere skip og installasjoner med hybride elektriske kraft- og propulsjonssystemer,feil-tolerante og re-konfigurerbare systemer, guidance, navigasjon og reguleringssystemer for transport og banefølging
 Intelligente havbruksstrukturer i eksponerte havlokaliteter med grov sjø og strømlaster
 Barrierer og konsekvenser av skader og ulykkes laster på skip og offshore installasjoner

 Fotnoter 

 Eksterne lenker 
 NTNU AMOS' offisielle nettside
 NTNU AMOS' publikasjoner

Kategori:Sentre ved NTNU